
REFERAT DE APROBARE  NR. 7301/13.09.2024

PRIVIND APROBAREA SCUTIRII DE LA PLATA MAJORĂRILOR DE ÎNTÂRZIERE ȘI A PENALITĂȚILOR AFERENTE OBLIGAȚIILOR BUGETARE, CONSTÂND ÎN IMPOZITE ȘI TAXE LOCALE, DATORATE BUGETULUI LOCAL DE CĂTRE PERSOANE FIZICE  CARE AU CALITATEA DE CONTRIBUABILI LA BUGETUL LOCAL AL COMUNEI CUZA VODA

                Având în vedere faptul că se înregistrează un număr mare de contribuabili, persoane fizice, cu debite către bugetul local, ar beneficia de acordarea unei scutiri de la plata majorărilor de întârziere aferente obligațiilor fiscale datorate către bugetul local al comunei Cuza Vodă,  pentru anul 2024 supun spre aprobare prezentul proiect de hotarare.
Obiectivul principal al acestuia constă în stabilirea unor măsuri conjuncturale de acordare a unei facilitate fiscale prin care se urmărește stimularea achitării voluntare de către contribuabili a obligațiilor de plată restante la bugetul local, maximizarea încasărilor bugetare, atragerea cu celeritate de venituri la bugetul local prin acordarea de scutiri de la plata majorărilor de întârziere generate de neachitarea la termen a obligaţiilor bugetare principale constând din impozite şi taxe locale de către persoanele fizice ce au calitatea de contribuabili la bugetul local al comunei Cuza Vodă.
Valoarea totala estimată a scutirii care va fi acordată în cadrul prezentei proceduri, pe toată durata de aplicare a acesteia este de aproximativ 157.378 lei pentru persoane fizice, reprezentând impozite şi taxe locale la bugetul local.
În vederea depăşirii de către contribuabilii persoanele fizice care au calitatea de contribuabili la bugetul local al comunei Cuza Vodă a dificultăţilor generate în principal de lipsa disponibilităţilor băneşti, dar şi în scopul prevenirii, pe de o parte, a formării de noi datorii de către aceştia, precum şi în scopul încurajării achitării obligaţiilor fiscale către bugetul local, consider că măsura scutirii de la plata majorărilor de întârziere aferente impozitelor si taxelor locale de plată datorate bugetului local este mai mult decât justificată.
Perioada pentru care am iniţiat prezentul proiect de hotărâre este 01.10.2024 – 20.12.2024.
Propun acordarea de scutiri la plata dobânzilor şi penalităţilor de întârziere, precum şi a majorărilor de întârziere (rezultate din neplata la termen a impozitelor și taxelor locale), datorate de către persoanele fizice, ca urmare a neachitării acestora până la data de 20.12.2024, cu condiția achitării integrale a creanțelor curente și restante, datorate bugetului local până la data de 31.12.2024, în conditiile din anexa la proiectul de hotarare.

